b'\n_START_ARTICLE_\nPyromorfiitti\n_START_PARAGRAPH_\nPyromorfiitti (Pb\xe2\x82\x85(PO\xe2\x82\x84)\xe2\x82\x83Cl) on fosfaatteihin kuuluva mineraali. Kidej\xc3\xa4rjestelm\xc3\xa4 on heksagoninen tai trigoninen. Kovuus on Mohsin kovuusasteikolla 3,5-4. Se muodostaa piipun muotoisia prismoja. Mineraali voi olla py\xc3\xb6re\xc3\xa4, munuaismainen tai ryp\xc3\xa4lem\xc3\xa4inen. Sen rakenne voi olla multamainen tai kuitumainen. Itse mineraalin v\xc3\xa4ri on vihre\xc3\xa4, ruskea, keltainen, oranssi tai harmaa ja viiru on v\xc3\xa4rilt\xc3\xa4\xc3\xa4n valkoinen. Mineraalilla on timantin tai hartsin kiilto ja se on joko l\xc3\xa4pin\xc3\xa4kyv\xc3\xa4 tai l\xc3\xa4pikuultava. Pyromorfiittia esiintyy hapekkaissa juonissa.'